ai4bharat/Pralekha huggingface dataset:
உள்துறை அமைச்சகம்
மத்திய உள்துறை அமைச்சர் திரு. அமித் ஷா குஜராத் மாநிலம் கட்ச்சில் பல்வேறு திட்டங்களைத் தொடங்கி வைத்தார்.
நாட்டின் எல்லைகளை பாதுகாக்கும் நமது பாதுகாப்புப் படை வீரர்களின் குடும்பங்களின் நலனில் பிரதமர் திரு. நரேந்திர மோடி அக்கறை செலுத்தி வருகிறார்: மத்திய உள்துறை அமைச்சர் திரு அமித் ஷா
மத்திய உள்துறை அமைச்சர் திரு. அமித் ஷா, எல்லைப் பாதுகாப்புப் படையின் கப்பல்கள் மற்றும் படகுகளை நிறுத்தி வைத்திருக்கக் கூடிய மூரிங் பிளேஸ்  எனப்படும் தளத்துக்கு பூமிபூஜை செய்து அடிக்கல் நாட்டியதுடன் குஜராத்தின் கட்ச்சில் பல்வேறு திட்டங்களை காணொலி மூலம் இன்று தொடங்கி வைத்தார். இந்த நிகழ்ச்சியில் மத்திய உள்துறை செயலாளர், எல்லைப் பாதுகாப்புப் படைத் தலைமை இயக்குநர் உள்ளிட்ட பலர் கலந்து கொண்டனர். ஹராமி நாலாவுக்குச் சென்று அங்குள்ள பாதுகாப்புச் சூழல் குறித்தும் அவர் ஆய்வு செய்தார். அங்கு எல்லைப் பாதுகாப்புப் படை வீரர்களுடன் அவர் கலந்துரையாடினார்.
கோட்டேஷ்வரில் மூரிங் பிளேஸ் எனப்படும் தளத்துக்கு அவர் அடிக்கல் நாட்டினார். இதி்ல் எல்லைப் பாதுகாப்புப் படை நிர்வாக வளாகம், உணவகம், அணிவகுப்பு மைதானம், பயிற்சி மையம், படகுகள் உள்ளிட்ட நீர் வழிப் போக்குவரத்து அமைப்புகளைப் பழுதுபார்ப்பதற்கான மையம் போன்றவை சுமார் ரூ. 250 கோடி செலவில் அமைக்கப்படும். இது உருவாக்கப்பட்ட பிறகு, மேற்கு மண்டலத்தில் உள்ள ஹராமிநாலா முதல் குஜராத்தின் முழு நீர் எல்லை வரை எல்லைப் பாதுகாப்புப் படையின் அனைத்து படகுகள் மற்றும் கப்பல்களை சீராக பராமரிக்க முடியும். இதனுடன் புதிய சாலைத் திட்டங்களையும் அவர் நாட்டுக்கு அர்ப்பணித்தார்.
நிகழ்ச்சியில் பேசிய திரு அமித்ஷா, ராணுவத்தைப் போலவே நீர், நிலம் மற்றும் வான் எல்லைகளைப் பாதுகாக்கும் திறன், வலிமை எல்லைப் பாதுகாப்புப் படைக்கு உள்ளது என்று கூறினார். குஜராத்தின் கடலோரப் பகுதிகளில் பல முக்கியமான நிறுவனங்கள் அமைந்துள்ளன என்றும் அதனால் கடலோர பாதுகாப்பு மிகவும் முக்கியமானது என்றும் அவர் தெரிவித்தார். நமது எல்லைப் பாதுகாப்புப் படை மிகுந்த விழிப்புடனும் விரைவாகவும் செயல்பட்டு வருகிறது என்று திரு அமித் ஷா கூறினார்.
நமது பாதுகாப்புப் படைகளின் வீரர்கள் நாட்டின் எல்லைகளைப் பாதுகாத்து வருவதாகவும், பிரதமர் திரு. நரேந்திர மோடி அவர்களின் குடும்பங்களின் நலனைப் பாதுகாப்பதாகவும் திரு. அமித் ஷா தெரிவித்தார். ஆயுஷ்மான் சிஏபிஎஃப் திட்டத்தின் கீழ், 39 லட்சத்துக்கும் மேற்பட்ட ஆயுஷ்மான் சிஏபிஎஃப் அட்டைகள் விநியோகிக்கப்பட்டுள்ளதாக அவர் குறிப்பிட்டார். இத்திட்டத்தில் 24000க்கும் மேற்பட்ட மருத்துவமனைகள் இணைக்கப்பட்டுள்ளன என்றும் அவர் கூறினார். பாதுகாப்பு படையினருக்கு பிரதமர் திரு நரேந்திர மோடி தலைமையிலான அரசு பல வசதிகளை செய்து கொடுத்துள்ளதாக அவர் தெரிவித்தார். வீரர்களின் அர்ப்பணிப்பு மற்றும் தியாகத்தை நாட்டு மக்கள் அனைவரும் மிகுந்த மரியாதையுடன் பார்க்கிறார்கள் என்று திரு அமித் ஷா கூறினார்.
எரிசக்தி அமைச்சகம்
45-வது ஆண்டில் என்டிபிசி, மின்துறையில் மாற்றத்தை நோக்கி இந்தியாவை வழிநடத்துகிறது
தேசிய அனல் மின்சார கார்பரேஷன் லிமிடெட் நிறுவனம்  45-வது ஆண்டை பூர்த்தி செய்யும் நிலையில் இந்திய மின்துறையை முழுமையான மாற்றத்தை நோக்கி அது வழிநடத்துகிறது.
இந்தியாவின் பெரிய மின் உற்பத்தி நிறுவனமான என்டிபிசி லிமிடெட், தனது நோக்கத்துடன் கூடிய பயணத்தை கடந்த 1975-ஆம் ஆண்டு நவம்பர் 7-ஆம் தேதி தொடங்கியது. மத்திய மின் துறையின் கீழ் செயல்படும் இந்தப் பொதுத்துறை நிறுவனம், தனது நிறுவன தினத்தை முன்னிட்டு, தேசத்தை கட்டியெழுப்புதல் மற்றும் ஆற்றமிக்க இந்தியாவை நோக்கிய தனது உறுதிப்பாட்டை வலியுறுத்தி உள்ளது.
தேசிய அனல் மின்சார கார்பரேஷன் லிமிடெட் நிறுவனத்தின் தொடக்க தினம், இணைய வழியில் கொண்டாப்பட உள்ளது. கொவிட் தொற்றால் அமல்படுத்தப்பட்ட பொதுமுடக்கத்தின்போது
தேசம் முழுவதும் தடையற்ற மின்சாரம் வழங்குவதை உறுதி செய்ய என்டிபிசி ஊழியர்கள் இரவு, பகல் பாராமால் 24 மணி நேரமும் பணியாற்றினர்.
மின்சாரம் நமது வாழ்க்கையின் அத்தியாவசிய தேவையாகும். பொதுமுடக்கத்தின் போது அனைத்து நாட்களும் 24 மணி நேரமும் மின்சாரம் வழங்கியதன் வாயிலாக, தடையற்ற அவசரகால சேவைகளை வழங்குவதிலும், உயிர்காக்கும் கருவிகளின் சுமூகமான பணிகளும் உறுதி செய்யப்பட்டன. இது என்டிபிசிக்கு கூடுதல் பொறுப்பை ஏற்படுத்தியது.
மருத்துவப் பணியாளர்கள், அத்தியாவசிய சேவைகளை வழங்கியவர்கள் உள்ளிட்ட கொரோனா முன்களப் போராளிகளுக்கு அனைவரும் பாராட்டுத் தெரிவித்தனர். அதே நேரத்தில் மின்சாரப் பொறியாளர்களையும் இந்த பெருந்தொற்று புதிய கதாநாயகர்களாக உருவாக்கியது.
என்டிபிசி கடந்த 45 ஆண்டுகளாக நாட்டின் மின்துறையில் வெற்றிக்கொடி நாட்டி வருகிறது. இப்போதைய 62 ஜிகாவாட் என்ற மின் உற்பத்தித் திறனை வரும் 2032-க்குள் 130 ஜிகாவாட் ஆக உயர்த்துவது என இது திட்டமிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670598
மனித வள மேம்பாட்டு அமைச்சகம்
தேசியத் தேர்வுப் பயிற்சி அலைபேசிச் செயலியில் ஹிந்தி மொழியில் மாதிரித் தேர்வுகளை எழுதுவதற்கான அம்சங்களை தேசியத் தேர்வு முகமை அறிமுகப்படுத்தியுள்ளது
தேசியத் தேர்வுகள் முகமை , தேசியத் தேர்வுப் பயிற்சி அலைபேசி செயலியில் ஹிந்தி மொழியிலான தேர்வுகளையும் நடத்தத் துவங்கியுள்ளது என்று மத்திய மனித ஆற்றல் மேம்பாட்டுத் துறை அமைச்சர் திரு ரமேஷ் பொக்ரியால் நிஷாங்க் இன்று அறிவித்தார். போட்டித் தேர்வுகளை ஹிந்தி மொழியில் எழுதும் மாணவர்கள், இனி தங்கள் அலைபேசி மூலமாகவே தேசியத் தேர்வுப் பயிற்சி அலைபேசி செயலியில் அளிக்கப்படும் மாதிரிப் போட்டித் தேர்வுகளை ஹிந்தி மொழியிலேயே பயிற்சி செய்து கொள்ள முடியும் என்று அவர் கூறினார்.
JEE, NEET நீட் போன்ற போட்டிகளுக்கான தேர்வுகளை நடத்தும், தேசியத் தேர்வுகள் முகமை செயற்கை அறிவுத்திறன் கொண்ட ஸ்மார்ட்போன் செயலி ஒன்றை சென்ற மாதம் அறிமுகப்படுத்தியது. இதன் மூலம் JEE மெயின் தேர்வுகள், நீட் தேர்வுகள் போன்ற போட்டித்தேர்வுகளை எழுதும் பொறியியல் மருத்துவத் துறை மாணவர்கள், இந்தச் செயலியின் துணையுடன் தங்கள் அலைபேசிகள் மூலமே தேர்வுகளுக்குத் தயார் செய்து கொள்ள முடியும். இதுவரை 16.5 லட்சம் மாதிரித் தேர்வுகளை, இந்தச் செயலி மூலம் மாணவர்கள் எழுதியுள்ளனர். இந்தச் செயலியை 9.56 லட்சம் மாணவர்கள் பதிவிறக்கம் செய்துள்ளனர்
போட்டித் தேர்வுகளை ஹிந்தி மொழியில் எழுத விரும்பும் மாணவர்கள், தாங்கள் போட்டித் தேர்வுகளுக்கு தயார் செய்வதற்காக ஹிந்தி மொழியிலும் மாதிரித் தேர்வுகள் அறிமுகப்படுத்தப்பட வேண்டும் என்று கேட்டுக் கொண்டனர். இதனைக் கருத்தில் கொண்டு, தேசியத் தேர்வுகள் முகமையின் அலைபேசி செயலியில் இந்த அம்சத்தை அறிமுகப்படுத்தியுள்ளது. இதனால் இப்போது ஹிந்தி மொழியில் தேர்வு எழுத விரும்பும் விண்ணப்பதாரர்கள், மாதிரித் தேர்வுகளை ஹிந்தி மொழியிலேயே எழுதிப் பயிற்சி பெற முடியும். முதல் மொழி ஆங்கிலமாக இல்லாத மாணவர்களும், ஹிந்தி மொழியின் மூலம் இந்தப் பயிற்சிகளை மேற்கொள்ளலாம். நாடு முழுவதும் உள்ள மாணவர்களுக்கு இந்த அம்சம் ஒரு வரப்பிரசாதமாகும். இது மேலும் பல மாணவர்களால் போட்டித் தேர்வுகளுக்கான நுழைவுத் தேர்வுகளுக்குத் தயார் செய்ய அதிக அளவில் பயன்படுத்தப்படும் என்பது உறுதி.
ஏற்கனவே இந்தச் செயலியைப் பதிவிறக்கம் செய்த மாணவர்கள், ஹிந்தி மொழியில் உள்ள மாதிரித் தேர்வுகளை உடனேயே எழுதிப் பயிற்சி பெறத் துவங்கலாம். செயலியை இதுவரை பதிவிறக்கம் செய்யாத மாணவர்கள் கூகுள் பிளே ஸ்டோரிலிருந்து கட்டணம் ஏதுமின்றி இந்தச் செயலியைப் பதிவிறக்கம் செய்து கொள்ளலாம். இந்தச் செயலியை உபயோகிப்பதற்கான முறை, அறிவுரை, தேர்வை எப்படி எழுத வேண்டும் என்பன போன்ற பல விவரங்களையும் இந்தச் செயலி ஆங்கிலம், ஹிந்தி ஆகிய இரு மொழிகளிலும் வழங்குகிறது.
ஆயுஷ்
இந்தியா – செயின்ட் வின்சென்ட் & தி கிரேனேடியன்ஸ் இடையே பாரம்பரிய மருத்துவமுறை ஒத்துழைப்புக்கான பரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பாரம்பரிய மருத்துவ முறையில், இந்தியாவுக்கும், செயின்ட் வின்சென்ட் & தி கிரேனேடியன்ஸுக்கும் இடையே ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் வழங்கப்பட்டது. புதுதில்லியில் செப்டம்பர் மாதம் 11-ம் தேதி இதற்கான புரிந்துணர்வு ஒப்பந்தம் கையெழுத்தானது.
---
(Visitor Counter : 66
பிரதமர் அலுவலகம்
சில்சார் மற்றும் சுற்றுவட்டாரப்பகுதிகளில் ‘வாழ்க்கையை எளிதாக்கும்’ வளர்ச்சிப் பணிகள் குறித்து பிரதமர் மகிழ்ச்சி
சில்சார் மற்றும் அதைச் சுற்றியுள்ள பகுதிகளில் ‘வாழ்க்கையை எளிதாக்கும்’ வளர்ச்சிப் பணிகள் குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
நாடாளுமன்ற உறுப்பினர் டாக்டர் ராஜ்தீப் ராய், சில்சாரின் வளர்ச்சிப் பயணம் குறித்து ட்விட்டரில் தெரிவித்துள்ளார். கல்வி, துப்புரவு, சுகாதாரம், நீர் வழங்கல், சுற்றுச்சூழல், போக்குவரத்து, மலிவு விலையில் வீடுகள், பாதுகாப்பான பொது சேவைகள் என எதுவாக இருந்தாலும், பிராந்தியத்தின் பொருளாதாரத் திறனுடன் வாழ்க்கைத் தரமும் மேம்பட்டுள்ளதாக அவர் கூறியிருக்கிறார். மத்திய அரசின் சுகாதார சேவைகள், ஆரோக்கிய மையம், பிரதமரின் கிராம சாலைகள் திட்டம், பிரதமரின் கிராமப்புற வீட்டுவசதி திட்டம் ஆகியவை சில்சார் மற்றும் சுற்றுவட்டாரப்பகுதி மக்களின் வாழ்க்கையை எளிதாக்கும் பிற வளர்ச்சி முயற்சிகள் பற்றியும் அவர் தெரிவித்துள்ளார்.
நாடாளுமன்ற உறுப்பினரின் இந்த ட்விட்டருக்கு பதிலளித்து பிரதமர் வெளியிட்டுள்ள பதிவு வருமாறு;
"வளர்ச்சித் திட்டத்தின் பலன்கள் சில்சார் மற்றும் சுற்று வட்டாரப் பகுதிகளில் மக்களின் 'வாழ்க்கையை எளிதாக்கி' மேம்படுத்தியிருப்பதில் மகிழ்ச்சி."
அறிவியல் மற்றும் தொழில்நுட்பத்துறை
கேரளா, ஸ்ரீ சித்திரத் திருநாள் மருத்துவ அறிவியல் மற்றும் தொழில்நுட்பத்திற்கான நிறுவனத்துடன் இணைந்து இணைய அடிப்படையிலான  பயன்படுத்தப்பட்ட முகக்கவசம் அகற்றுவதற்கான ஸ்மார்ட் பின், புற ஊதா ஒளி அடிப்படையிலான கிருமி நீக்கம் சாதனத்தை அறிமுகப்படுத்துகிறது
கொச்சினை தலைமையிடமாகக் கொண்ட ஒரு சிறு தொடக்க நிறுவனமான விஎஸ்டி மொபிலிட்டி சொல்யூஷன்ஸ்  கொவிட் -19 ஐ எதிர்த்துப் போராட உதவும் தயாரிப்புகளை உருவாக்கும் முயற்சிகளின் ஒரு பகுதியாக முகக்கவசத்தை அகற்றும் தானியங்கி இயந்திரத்தை அறிமுகப்படுத்தியுள்ளது. BIN-19 என பெயரிடப்பட்ட இந்த முகக்கவசம் அகற்றும் சாதனம், சித்ரா புற ஊதா ஒளி அடிப்படையிலான முகக்கவசம் அகற்றும் Bin தொழில்நுட்பத்தை திருவனந்தபுரத்தின் ஸ்ரீ சித்ராத் திருநாள் மருத்துவ அறிவியல் மற்றும் தொழில்நுட்பத்துக்கான நிறுவனம் , அரசாங்கத்தின் அறிவியல் மற்றும் தொழில்நுட்பத் துறையின் , கீழ் உள்ள தேசிய முக்கியத்துவம் வாய்ந்த ஒரு நிறுவனம் உருவாக்கியது. எர்ணாகுளம் மாவட்ட ஆட்சியர் எஸ்.சுஹாஸ் அவர்களால் இந்த சாதனம் மாவட்ட நிர்வாகத் தலைமையகமான அவரது அலுவலகத்தில் பொருத்தப்பட்டதின் மூலம் முறையாக அறிமுகப்படுத்தப்பட்டது.
பயன்படுத்தப்பட்ட முகக்கவசத்தை சேகரித்து கிருமி நீக்கம் செய்ய IoT- அடிப்படையிலான BIN-19  பயன்படுத்தப்படுகிறது. இந்த சாதனம் ஸ்ரீ சித்ரா ஆய்வகத்தால் தொடர்ச்சியான வெற்றிகரமான நுண்ணுயிரியல் சோதனைகளுக்கு உட்படுத்தப்பட்டுள்ளது. இந்திய மருத்துவ ஆராய்ச்சிக் கவுன்சிலின்  வழிகாட்டுதலின் படி நாட்டில் புற ஊதா அடிப்படையிலான சாதனங்களுக்கான சோதனை நிறுவனங்களில் ஸ்ரீ சித்ராவும் ஒன்றாகும்.
(Visitor Counter : 197
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 5 மாநிலங்களில் கொவிட் தொற்றின் அன்றாட பாதிப்பு தொடர்ந்து அதிகரிப்பு
தமிழகம், கேரளா, கர்நாடகா, மகாராஷ்டிரா, பஞ்சாப் ஆகிய 5 மாநிலங்களில் கொவிட் தொற்றின் தினசரி பாதிப்பு தொடர்ந்து அதிகமாக பதிவாகியுள்ளது. கடந்த 24 மணி நேரத்தில் நாடு முழுவதும் ஏற்பட்ட பாதிப்புகளில் 82 சதவீதம் இந்த ஐந்து மாநிலங்களில் பதிவாகியுள்ளன.
கடந்த 24 மணி நேரத்தில் 18,327 புதிய பாதிப்புகள் நாட்டில் ஏற்பட்டுள்ளன.
அதிகபட்சமாக மகாராஷ்டிராவில் 10,216 பேரும், கேரளாவில் 2776 பேரும், பஞ்சாபில் 808 பேரும், கர்நாடகாவில் 677 பேரும், தமிழகத்தில் 543 பேரும் புதிதாக தொற்றுக்கு ஆளாகி உள்ளனர்.
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை 1,80,304 ஆகப் பதிவாகியுள்ளது. இது நாட்டின் ஒட்டு மொத்த பாதிப்பில் 1.61 சதவீதமாகும்.
இன்று காலை 7 மணி வரை, நாடு முழுவதும் 3,57,478 முகாம்களில் 1.94 கோடி  பயனாளிகளுக்கு கொவிட் தடுப்பூசி செலுத்தப்பட்டுள்ளது. 69,15,661 சுகாதாரப் பணியாளர்களுக்கும் , 33,56,830 சுகாதாரப் பணியாளர்களுக்கும் , 63,55,989 முன்கள ஊழியர்களுக்கும் , 1,44,191முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 3,46,758 பேருக்கும் , 60 வயதைக் கடந்த 23,78,275 பயனாளிகளுக்கும் தடுப்பூசிகள் செலுத்தப்பட்டுள்ளன.
கடந்த 24 மணிநேரத்தில் 108 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702839
குறு சிறு மற்றும் நடுத்தர தொழில் துறை அமைச்சகம்
எம்.எஸ்.எம்.இ அமைச்சகத்தின் இணை செயலாளராக உள்ள அல்கா நாங்கியா அரோராவுக்கு என்.எஸ்.ஐ.சி-யின் சிஎம்டி-யாக கூடுதல் பொறுப்பு
சிறு, குறு மற்றும் நடுத்தரத் தொழில் நிறுவனங்கள்  அமைச்சகத்தின் இணை செயலாளராக உள்ள திருமதி. அல்கா நாங்கியா அரோராவுக்கு செப்டம்பர் 14, 2021 முதல் தேசிய சிறு தொழில்கள் கழகம் லிமிடெட்  -யின் தலைவர் மற்றும் நிர்வாக இயக்குநராக -யாக கூடுதல் பொறுப்பு அளிக்கப்பட்டுள்ளது.
1991 – ஆம் ஆண்டு இந்திய பாதுகாப்பு கணக்கு சேவை பணியை சேர்ந்த திருமதி. அல்கா அரோரா நாடு முழுவதும் பல்வேறு செயல்பாடுகளில் 30 ஆண்டுகளுக்கும் மேலான அனுபவம் பெற்றவர். கூடுதல் ஆணையர் - கைவினைப்பொருட்கள், குடிசை வர்த்தக மையத்தின் நிர்வாக இயக்குனர், மேற்கு விமானப்படை மற்றும் இராணுவ மருத்துவமனையின் ஒருங்கிணைந்த நிதி ஆலோசகர் என மத்திய அரசின் பல முக்கிய பதவிகளில் பணியாற்றியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755654
பிரதமர் அலுவலகம்
ரஷ்யாவின் மாஸ்கோவில் நடைபெற்ற வுஷூ ஸ்டார்ஸ் சாம்பியன்ஷிப் போட்டியில் இந்தியாவிற்காக 17 பதக்கங்களை வென்ற வீராங்கனைகளுக்கு பிரதமர் வாழ்த்து
ரஷ்யாவின் மாஸ்கோவில் நடைபெற்ற வுஷூ ஸ்டார்ஸ் சாம்பியன்ஷிப் போட்டியில் நாட்டிற்காக 17 பதக்கங்களை வென்ற இந்திய வீராங்கனைகளுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து மத்திய விளையாட்டு மற்றும் இளைஞர் நலன் விவகாரத்துறை அமைச்சர் திரு அனுராக் சிங் தாக்கூரின் டிவிட்டர் பதிவுக்கு பிரதமர் டிவிட்டரில் பதில் கூறியிருப்பதாவது;
“நமது விளையாட்டு வீரர்களுக்கு வாழ்த்துக்கள்.”
புவி அறிவியல் அமைச்சகம்
`அம்பான்' புயல் தொடர்ந்து கண்காணிப்பு 
இந்திய வானிலை ஆராய்ச்சி மையத்தின் புயல் எச்சரிக்கைப் பிரிவு அதன் சமீபத்திய அறிக்கையின் படி  பின்வரும் தகவலை வெளியிட்டுள்ளது:
தென்மேற்கு வங்கக் கடலில் நேற்று நிலவிய காற்றழுத்தத் தாழ்வுப் பகுதி, நேற்று பிற்பகலில்  தீவிர காற்றழுத்தத் தாழ்வுப் பகுதியாக மாறி, மாலையில்  வங்காள விரிகுடாவின் தெற்கே மத்தியப் பகுதிகளில் `அம்பான்' புயலாக உருவெடுத்துள்ளது. இன்று காலை 08.30 மணிக்கு அது தீவிர புயலாக மாறி, ஒடிசா மாநிலம் பாரதீப்பில் இருந்து 990 கிலோ மீட்டர் தெற்கே, மேற்குவங்கம் திகாவுக்கு தெற்கு-தென்மேற்கே 1140 கிலோ மீட்டர் தொலைவில், வங்கதேசம் கேபுப்பாராவிற்கு தெற்கு-தென்மேற்கே 1260 கிலோ மீட்டர் தொலைவில் அதே பகுதியில் நிலை கொண்டுள்ளது.
அடுத்த 12 மணி நேரத்தில் அது மிக தீவிர சூறாவளிப் புயலாக தீவிரமடைவதற்கு அதிக வாய்ப்புகள் உள்ளன. அடுத்த 24 மணி நேரத்தில் அது வடக்கு நோக்கி மெல்ல நகர்ந்து, பிறகு வடக்கு - வடகிழக்கில் சென்று, வங்காள விரிகுடாவில் வடமேற்கில் வேகமாகப் பயணித்து மேற்குவங்கம் - வங்கதேச கடலோரப் பகுதியில் சாகர் தீவுகளுக்கும்  ஹாட்டியா தீவுகளுக்கும்  இடையில் 2020 மே 20 ஆம் தேதி பிற்பகல் / மாலையில் மிக தீவிர சூறாவளிப் புயலாகக் கரையைக் கடக்கும்.
(Visitor Counter : 101
ரசாயனம் மற்றும் உரங்கள் அமைச்சகம்
பட்டியலிடப்பட்ட மருந்துகளுக்கு அதிகபட்ச விலை திருத்தியமைப்பு
ரசாயன மருந்துகள்  ஆணை 2013இன் விதிகளின்படி, பட்டியலிடப்பட்ட வகையைச் சேர்ந்த 883 மருந்துகளின் அதிகபட்ச விலைகளை தேசிய மருந்து விலை நிர்ணய ஆணையம்  திருத்தி அமைத்துள்ளது / உயர்த்தியுள்ளது.
இந்த ஆணையத்தின் கூட்டம் 31.03.2020ல் நடந்தபோது, கோவிட்-19 நோய்த் தொற்று காரணமாக ஏ.பி.ஐ.களில் ஏற்பட்ட வழங்கல் தடைகள் நீங்கி இப்போது இயல்புநிலை திரும்பி வருவது குறித்து திருப்தி தெரிவிக்கப்பட்டது. கோவிட்-19 நோய்த் தொற்று சூழ்நிலையில் மருந்துகளுக்கான கச்சா பொருள்களின் விலையில் அசாதாரணமாக ஏற்ற இறக்கம் எதுவும் இல்லை என்று கூட்டத்தில் தெரிவிக்கப்பட்டது. எனவே, இயல்பான விலை திருத்தியமைப்புகளுக்கு அனுமதிக்கப்பட்டது.
மருந்து வகைகளின் அதிகபட்ச விலைகள் திருத்தியமைத்தலில், இருதயக் கோளாறுக்கான ஸ்டென்ட்களின் அதிகபட்ச விலைகளும் அடங்கும். திருத்தியமைக்கப்பட்ட விலைகள் 2020 ஏப்ரல் 1 ஆம் தேதியில் இருந்து அமலுக்கு வரும். திருத்தப்பட்ட விலைகளின் விவரங்கள் www.nppaindia.nic.in என்ற என்.பி.ஏ.ஏ.-வின் இணையதளத்தில் இடம் பெற்றுள்ளன.
(Visitor Counter : 71
பிரதமர் அலுவலகம்
வேளாண்மை மற்றும் விவசாயம் தொடர்பான துறைகள் குறித்து செயலர்கள் குழுவினர் பிரதமருக்கு ஆலோசனை வழங்கினர்
“வேளாண்மை மற்றும் அது தொடர்பான துறைகளின்” ஆளுமையில் செய்ய வேண்டிய மாற்றங்கள் குறித்து பிரதமர் திரு.நரேந்திர மோடிக்கு இந்திய அரசின் செயலர்கள் குழுவினர் செயல்விளக்க ஆலோசனைகளை வழங்கினர்.
இந்த நிகழ்ச்சியில் மத்திய அமைச்சர்கள் மற்றும் நித்தி ஆயோக் அமைப்பைச் சேர்ந்த அலுவலர்களும் கலந்துகொண்டனர்.
திட்டமிடப்பட்ட ஒன்பது செயல்முறை விளக்கங்களில், இது ஐந்தாவது செயல் முறை விளக்கக் கூட்டமாகும்
பாதுகாப்பு அமைச்சகம்
இந்திய கடற்படை மற்றும் உபர் இடையே புரிந்துணர்வு ஒப்பந்தம்
இந்திய கடற்படைத் தளபதி அட்மிரல் ஆர்.ஹரி குமார், கடற்படை மனைவியர் நலச் சங்கத்தின் தலைவர் திருமதி கலா ஹரி குமார் மற்றும் இந்தியா தெற்காசியா மற்றும் எகிப்தின் உபர் வணிகத்திற்கான மூத்த மேலாளர் திரு அபினவ் மிட்டூ ஆகியோர் முன்னிலையில் இந்திய கடற்படை உபர் நிறுவனத்துடன் புரிந்துணர்வு ஒப்பந்தத்தில் கையெழுத்திட்டது. உபர் உடனான புரிந்துணர்வு ஒப்பந்தம் நாடு முழுவதும் உள்ள கடற்படை வீரர்கள் மற்றும் குடும்பங்களின் தனிப்பட்ட பயணம், பயணத்திற்கு நம்பகமான, வசதியான, பாதுகாப்பான மற்றும் சிக்கனமான பயணத் தீர்வுகளை வழங்குவதை நோக்கமாகக் கொண்டுள்ளது.
இந்திய கடற்படை வீரர்கள் மற்றும் அவர்களின் குடும்பங்களுக்கு உபர் பின்வரும் நன்மைகளை விரிவுபடுத்தும்:-
 உபர் பயன்பாட்டில் தனிப்பயனாக்கப்பட்ட சுயவிவரம்.
 உச்ச அலுவலக நேரங்களில் கட்டணப் பாதுகாப்பை வழங்கும் பிரீமியர் எக்ஸிகியூட்டிவ் கேப் பிரிவு.
 உயர் மதிப்பிடப்பட்ட ஓட்டுநர்கள் கிடைப்பது.
 அனைத்து உபர் சவாரிகளிலும் பூஜ்ஜிய ரத்து கட்டணம்.
 24x7 பிரீமியம் வணிக ஆதரவு.
இந்தப் புரிந்துணர்வு ஒப்பந்தம் கடற்படைத் தளபதியின் 'கப்பல்கள் முதலில்' திட்டத்தின் கீழ் 'மகிழ்ச்சியான பணியாளர்கள்' என்ற தொலைநோக்குப் பார்வையுடன் ஒத்துப்போகிறது. இது ஆயுதப்படைகளில் ஒரு முதல் முயற்சியாகும். மாற்றத்திற்கான தொழில்நுட்பத்தைத் தழுவ வேண்டும் என்ற இந்திய அரசின் 'டிஜிட்டல் இந்தியா' தொலைநோக்குப் பார்வையை முன்னெடுத்துச் செல்லும் வகையிலும் இது அமைந்துள்ளது.
ரெயில்வே அமைச்சகம்
ரயில்வேயில் பயோ-டீசல் பயன்பாடு
இந்திய ரயில்வே பல்வேறு வகைகளில் கிடைக்கும் பயோ-டீசல் கொண்டு  மாறுபட்ட கலவையில் அதாவது பி5, பி10, பி20, பி50 மற்றும் பி100 என 16 சிலிண்டர் ஆல்கோ மற்றும் இ.எம்.டி. ரயில் என்ஜின்களில் பரிசோதனை செய்யப்பட்டது. என்ஜின்களின் செயல்பாடு திருப்திகரமாக இருந்தது என்பதுடன் எந்தவொரு எதிர் விளைவுகளும் ஏற்படவில்லை. சுற்றுச்சூழல் மாசு குறைபாடு குறிப்பிட்ட அளவுக்கு குறைப்பதற்கும் பயோ-டீசல் பயன்படுகிறது..
பயோ-டீசல் பயன்படுத்துவதன் முக்கிய நன்மைகள் :
- புதுப்பிக்கத்தக்க ஆற்றல்
- காய்களில் இருந்து கிடைக்கும் எண்ணெய்
- நச்சுத்தன்மை இல்லாதது மேலும் மக்கும் தன்மை கொண்டது.
- அமில மழை உருவாக்கும் கந்தகம் கிடையாது.
- எளிதில் உயிர்ப்பிக்கும் ஆற்றல், அதிக எண்ணிக்கையில் பெறமுடியும்.
- டீசல் என்ஜின்களில் எந்த மாற்றமும் செய்யாமல் அப்படியே அல்லது குறிப்பிட்ட விகிதங்களில் அதிவேக டீசலுடன் கலந்து பயன்படுத்த முடியும்.
- அதிக வழுவழுப்பு என்பதால் என்ஜினின் ஆயுள் அதிகரிக்கும்
- அதிவேக டீசலைவிட சேமித்து வைப்பதும், வேறு இடத்துக்கு கொண்டுசெல்வதும் எளிது.
- சுற்றுச்சூழலுக்கு ஏற்றது – குறைந்த மாசு வெளியிடும்
- கிராமப்புற வேலைவாய்ப்புக்கு நம்பிக்கையானது.
பயோ-டீசல் சுற்றுச்சூழலுக்கு உகந்தது. மேலும் வெளியேற்றும் தீப்பிழம்புகளில் முழுமையாக எரியாத ஹைட்ரோகார்பன், கார்பன் மோனாக்ஸைடு போன்ற துகள்களைக் குறைக்கிறது. கந்தகம் வெளிப்படுவதையும் தடுக்கிறது.
மத்திய ரயில்வே இணையமைச்சர் திரு.ராஜேன் கோஹென் இன்று 03-01-2018  மக்களவையில் எழுப்பப்பட்ட கேள்விக்கு எழுத்துப்பூர்வமாக பதில் அளித்தார்.
(Visitor Counter : 141
வடகிழக்குப் பகுதி வளர்ச்சி அமைச்சகம்
மூங்கில் பொருள்களைத் தயாரித்தல், தனிப்பட்ட பிராண்ட் ஏற்படுத்துதல், விற்பனைக்கு ஏற்றவகையில் நேர்த்தியான முறையில் அவற்றை பேக்கேஜிங் செய்தல், இந்தியாவிலும், வெளிநாடுகளிலும் அவற்றை விற்பனை செய்யும் வகையில் அவற்றை சந்தைப்படுத்துதல் ஆகியவற்றுக்கான திறன்களை மேம்படுத்துவதற்காக திறன் மேம்பாட்டு மையங்கள் செயல்பட வேண்டும்:டாக்டர்.ஜிதேந்திர சிங்
வடகிழக்கு மண்டல மேம்பாட்டுத் துறை  மத்திய இணை அமைச்சர், பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுமின் துறை, விண்வெளி ஆகிய துறைகளுக்கான மத்திய அமைச்சர் டாக்டர்..ஜிதேந்திர சிங், மூங்கில் பொருள்களை முழுமையான அளவில் பயன்படுத்தி, அவற்றிலிருந்து பொருள்களைத் தயாரித்தல், தயாரிக்கப்பட்ட பொருள்களுக்கு தனிப்பட்ட பிராண்ட் கொடுத்தல், விற்பனைக்கு ஏற்றவகையில் நேர்த்தியான முறையில் அவற்றை பேக்கேஜிங் செய்தல், இந்தியாவிலும், வெளிநாடுகளிலும் விற்பனை செய்யும் வகையில் அவற்றை சந்தைப்படுத்துதல் ஆகியவற்றுக்காக தொழில்சார் பயிற்சி மையங்களையும், திறன் மேம்பாட்டு மையங்களையும் அமைப்பது குறித்துக் கண்டறிய வேண்டுமென்று பிரம்பு மற்றும் மூங்கில் தொழில்நுட்ப மையத்தை  வலியுறுத்தியுள்ளார். வடகிழக்கு மண்டல மேம்பாட்டு அமைச்சகத்தின் பரிசீலனைக் கூட்டம் ஒன்றுக்கு தலைமை வகித்த அமைச்சர், தேசிய மூங்கில் இயக்கத்துடன் சி பி டி சி இணைந்து செயல்பட்டு, வடகிழக்கு மண்டலத்தில் மூங்கில் பொருளாதாரத்தை ஊக்குவிக்கும் வகையில் நடவடிக்கைகளை மேற்கொள்ளும் என்று கூறினார். புதிதாகத் தொழில் துவங்கும் அமைப்புகள் மூலம் மூங்கில் தொழில்துறைக்கு திறன் மேம்பாட்டு மையங்கள் ஊக்கமளிக்கும் என்றும் மக்களின் வாழ்வாதாரத்தை அதிகரிக்கவும் இம்மையங்கள் உதவும் என்றும் டாக்டர்.ஜிதேந்திர சிங் கூறினார்.
முழுமையாக பூர்த்தி செய்யப்பட்ட மூங்கில் பொருள்களை இறக்குமதி செய்வதற்கு விதிக்கப்பட்டுள்ள தடை; மூங்கில் பொருள்கள் மீதான இறக்குமதித் தீர்வையை 25 சதவிகிதம் அதிகரித்தது ஆகிய மத்திய அரசின் முடிவுகளை வரவேற்றுப் பேசிய அமைச்சர், அகர்பத்தி தயாரிப்பது உட்பட உள்நாட்டில் மூங்கில் தொழில்துறை மிகப்பெரிய அளவில் முன்னேறுவதற்கு, இந்த நடவடிக்கைகள் உதவும் என்று கூறினார்.
சுற்றுச்சூழல், மருத்துவம், காகிதம், கட்டிடப் பிரிவு ஆகிய துறைகளில் இந்தியாவில் முக்கிய தூணாக மூங்கில் துறை விளங்க முடியும் என்று டாக்டர்.ஜிதேந்திர சிங் கூறினார். வடகிழக்கு மண்டலத்தில் வீடுகட்டும் திட்டங்களில், பெருமளவில் மூங்கில் பயன்பாட்டை அதிகரிக்க வேண்டும் என்று கோரி, மத்திய வீட்டுவசதி மற்றும் நகர்ப்புற விவகாரங்கள் அமைச்சகத்துக்கு மத்திய வேளாண் அமைச்சகம் எழுதியுள்ள கடிதம் குறித்து டாக்டர்.ஜிதேந்திர சிங்கிடம் தெரிவிக்கப்பட்டது.
பொருளாதார ரீதியாக முக்கியத்துவம் வாய்ந்த பத்து வகையான மூங்கில்கள் அடையாளம் காணப்பட்டுள்ளன என்றும், மிக அதிக அளவில் இந்தப் புதிய வகைகளை மாநிலங்கள் பயிரிடும் என்றும் டாக்டர்.ஜிதேந்திர சிங் கூறினார். அகர்பத்தி தொழில்துறையில் அதிகமாக பயன்படும், மோசோ மூங்கில் பயிர் வளர்ப்பதற்கு, தகுந்த இடமாக அருணாச்சலப் பிரதேசம், சிக்கிம், மிசோரம் ஆகியவை கண்டறியப்பட்டுள்ளன என்றும் அமைச்சர் கூறினார். மற்ற அனைத்து பங்குதாரர்களுடன் இணைந்து, மூங்கில் பயன்பாடு குறித்து விரிவான ஆய்வு நடத்துமாறும், மூங்கிலை அடிப்படையாகக் கொண்ட திட்டங்களை விரைவில் கண்டறியுமாறும் வடகிழக்கு மேம்பாட்டு நிதிக்கழக நிறுவனத்திற்கு அமைச்சர் உத்தரவிட்டுள்ளார்.
பாதுகாப்பு அமைச்சகம்
பிரமோஸ் சூப்பர் சானிக் ஏவுகணை ஒடிசா கடற்கரைக்கு அப்பால் சுகோய் 30 எம்கே-I மூலம் வெற்றிகரமாக பரிசோதனை செய்யப்பட்டது
வெற்றிகரமான சோதனைக்காக டிஆர்டிஓ, பிரமோஸ், இந்திய விமானப்படை மற்றும் தொழில் துறைக்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார்
வானிலிருந்து வான் இலக்கைத் தாக்கும் பிரமோஸ் சூப்பர் சானிக் ஏவுகணை ஒடிசா கடற்கரைக்கு அப்பால் சந்திப்பூர் ஒருங்கிணைந்த பரிசோதனைப் பகுதியிலிருந்து டிசம்பர் 8, 2021 அன்று காலை 10.30 மணிக்கு சுகோய் 30 எம்கே-I சூப்பர் சானிக் போர் விமானம் மூலம் வெற்றிகரமாக பரிசோதனை செய்யப்பட்டது.
பிரமோஸ் மேம்பாட்டில் இது முக்கியமான மைல்கல்லாகும். உள்நாட்டிலேயே வான் இலக்கைத் தாக்கும் பிரமோஸ் ஏவுகணைகளின் தொடர்ச்சியான உற்பத்தி முறையை இது உறுதிப்படுத்தியுள்ளது. இந்தப் பரிசோதனையின் போது கட்டமைப்பில் ஒருங்கிணைப்பும், செயல்பாட்டில் திறனும் நிரூபிக்கப்பட்டுள்ளது. வான் இலக்கைத் தாக்கும் பிரமோஸ் ஏவுகணை சோதனை கடைசியாக ஜூலை 2021 –ல் நடத்தப்பட்டது.
இந்த வெற்றிகரமான பரிசோதனைக்காக பாதுகாப்பு ஆராய்ச்சி மற்றும் மேம்பாட்டு அமைப்பு , பிரமோஸ், இந்திய விமானப்படை, தொழில்துறை ஆகியவற்றுக்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார்.
இந்த ஏவுகணை சோதனை நடைமுறையை மேம்படுத்தி சோதனைகளுக்கு உட்படுத்தி உற்பத்தி செய்து படைப்பிரிவில் இணைத்ததில் டி ஆர் டி ஓ-வின் பல்வேறு சோதனைக் கூடங்கள், கல்வி சார் நிறுவனங்கள், தரஉத்தரவாதம் மற்றும் சான்றளிப்பு முகமைகள், பொதுத்துறை நிறுவனங்கள், இந்திய விமானப்படை ஆகியவை பங்கேற்றதாக பாதுகாப்புத் துறை செயலாளரும் , டி ஆர் டி ஓ தலைவருமான டாக்டர் ஜி. சத்தீஷ்ரெட்டி கூறினார்.
பிரமோஸ் சூப்பர் சானிக் ஏவுகணை மேம்பாடு, உற்பத்தி மற்றும் சந்தைப்படுத்துவதில் இந்தியாவும் , ரஷ்யாவும் கூட்டு முயற்சியில் உள்ளன.
உள்துறை அமைச்சகம்
தில்லியில் கொவிட்-19 நிலை குறித்து மத்திய உள்துறைச் செயலாளர் ஆய்வு
தில்லியில் கொவிட்-19-இன் தற்போதைய நிலை குறித்து மத்திய உள்துறைச் செயலாளர் திரு அஜய் பல்லா இன்று ஆய்வு நடத்தினார்.
டெல்லியில் புதிய பாதிப்புகளும் சிகிச்சை பெற்று வருபவர்களின் எண்ணிக்கையும் அதிகரித்து வரும் நிலையில், பரிசோதனை, பாதிக்கப்பட்டுள்ளவர்களுடன் தொடர்பில் இருந்தவர்களைக் கண்டறிதல், சிகிச்சை போன்றவற்றில் தில்லி நிர்வாகம் கவனம் செலுத்தி வருவதாக அந்தக் கூட்டத்தில் தெரிவிக்கப்பட்டது.
தற்போதைய பண்டிகைக் காலத்தில் பொது இடங்களில் மக்களின் நடமாட்டம் அதிகரித்து இருப்பதால் நோயினால் பாதிக்கப்பட்டவர்களின் எண்ணிக்கையும் உயர்ந்துள்ளது.
இதனையடுத்து தில்லியில் கொவிட்-19-இன் பரவலைக் கட்டுப்படுத்துவது குறித்து இந்த கூட்டத்தில் விரிவாக ஆலோசிக்கப்பட்டது. உணவகங்கள், சந்தைகள் முடி திருத்தும் கடைகள் உள்ளிட்ட இடங்களில் ஆர்டி-பிசிஆர் பரிசோதனையை அதிகப்படுத்த முடிவு செய்யப்பட்டது. மேலும் மெட்ரோ பயணத்தில் முறையான வழிகாட்டுதல் முறைகள் பின்பற்றப்படுவதை உறுதி செய்ய வேண்டும் என்றும் இந்தக் கூட்டத்தில் முடிவெடுக்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669475